ქ.ლანჩხუთის სოკარ გაზის ოფისის
 **გათბობის სისტემისა და საქვაბე მეურნეობის მოწყობა** განმარტებითი ბარათი

 გათბობის სისტემის მოწყობის სამუშაოების გეგმარება და ქსელი, საქვაბე მეურნეობა, წყალმომარაგების ქსელი, ხარჯთაღრიცხვა და დეფ.აქტი (შესასრულებელ სამუთშაოთა ჩამონათვალი) და სრული წინამდებარე დოკუმენტაცია შესრულებულია საქართველოში მოქმედი სამშენებლო ნორმებისა და წესების მიხედვით. ასევე შესრულებულია იმ მეთოდით, რომელიც წლების განმავლობაში აპრობირებულია ს.ს.ი.პ. საგანმანათლებლო ინფრასტრუქტურის განვითარების სააგენტოს მიერ საჯარო სკოლებში, საგანმანათლებლო რესურსცენტრებში, პროფესიულ კოლეჯებში და სხვა სახელმწიფო ან კომერციულ ოფისებში გათბობის სისტემის მოწყობის სფეროში.

 ქ. ლანჩხუთისათვის გარე ჰაერის საანგარიშო მინიმალურ ტემპერატურად ზამთრის პერიოდში მიღებული გვაქვს -6; -8 გრადუსი ყინვა ცელსიუსით. ხოლო ოფისის შენობის შიდა ტემპერატურად ოთახებსა და კაბინეტებში +21; +23 გრადუსი, ხოლო დერეფნებში +18; +20.
 საქვაბე მეურნეობის და რადიატორების სიმძლავრეები შენობის მთლიან თბოდანაკარგთან შედარებით გათვალისწინებულია მეტი (120-125%-იანი) რესურსით, რაც გამოიწვევს სისტემის ეკონომიურ რეჟიმში მუშაობას და ფართების განმხოლოებას, შენობის ნაწილობრივი გათბობის რეჟიმებს.  **1) საქვაბე მეურნეობა და საქვაბე მეურნეობის კარადა**  განთავსდება შენობის დასაწისში არსებულ სადარბაზო ოთახში, (სანკვანძისა და საწყობის ოთახების მიმდებარედ) გარე (ან შიდა) კედელზე (იხ. ნახაზი.). იხილეთ ნახაზები და საქვაბის კარადის სავარაუდო განთავსების ადგილი. (ოფისის ადმინისტრაციის გადაწყვეტილებისამებრ შესაძლოა საქვაბე განთავსდეს გარე კედელზე, ან შენობის შიდა კედელზე). გარე კედელზე დამონტაჟების შემთხვევაში მონტაჟდება ე.წ. ტიპიური საქვაბე მეურნეობის ორქვაბიანი, 4-5სმ სისქის სენდვიჩის ტიპის პანელების შიდა საკეტიანი, ჰერმეტულად დაკეტვადი, შეკრული, ანტიკოროზიული საღებავით ორჯერადად დაფარული კარადა. იხილეთ კარადის ნახაზები, ფორმები. ასევე ზომები კი დეფ. აქტში. **2) მოეწყოს საქვაბის ტექნოლოგიური ნაწილი**  დეფ.აქტისა მიხედვით საქვაბე მეურნეობაში ყველა ელ.მომხმარებელი და ელ.აგრეგატი ფაზა/ნულიანია. საქვაბე მეურნეობაში (და შიდა ქსელშიც) უნდა დამონტაჟებული იქნას მხოლოდ ცხელი წყლის (გათბობის სისტემის) მაღალი ხარისხის ვენტილები. ვენტილების შიდა დიამეტრები უნდა იყოს შესაბამისი მილის შიდა დიამეტრის ტოლი. ერთი საკედლე ქვაბის ცხელი წყლის კონტური მოემსახურება ოფისის სანკვანძში არსებულ ხელსაბანს.
 რაც შეეხება **საკედლე საკედლე 35 კვტ.სთ (ან მეტი) სიმძლავრის საკედლე ქვაბებს.** იგი უნდა იყოს მაღალი ხარისხის ქვაბი და ქარხნული (ასევე მაღაზიის) საგარანტიო ვადა უნდა შეადგენდეს მინიმუმ 4 (ოთხი) წელს, საქვებესა (და წყალმომარეაგების მთელს ქსელში) უნდა გამოყენებულ იქნას მაღალი ხარისხის რკ/პლ გადასვლები (ე.წ. ქუროები ან „ამერიკანკები“), მათგან და ზოგადად საქვაბე მეურნეობაში ( ასევე წყალმომარაგების ქსელში) წყლის მცირედით გადინებაც (წვეთვა) კი დაუშვებელია.
 ქვაბიდან გამომავალი ლითონის მაგისტრალური მილების შევიწროვება დაუშვებელია. ქვაბებიდან მაგისტრალების გამოსვლიდან რკ/პლსასტმასის გადასვლამდე ლითონის მილის დიამეტრი არ უნდა იყოს დ=32მმ ლითონსა და დ=40მმ პლასტმასზე ნაკლები. ქვაბებზე დგება მაღალი ხარისხის დ=40მმ პლასტმასის ბურთულოვანი ვენტილები, რომელთა შიდა დიამეტრი დ=40მმ პლასტმასის მილის გამტარუნარიანობის ტოლია, უკუსარქველისა და ფილტრის დამონტაჟება უკუსვლის მაგისტრალზე აუცილებელი არაა, ე.წ. უხეში გაწმენდის ფილტრები მონტაჟდება საქვაბეში შემავალ წყლის მილზე და რეზერვუარიდან მომავალ მილზე, ასევე ფილტრის მონტაჟი გათვალისწინებულია საკედლე ქვაბის კომუნიკაციურ კომპლექტშიც.
 ერთი ქვაბის გათბობის ხაზი მოემსახურება მარცხენა ფლიგელს. ხოლო მეორე ქვაბი მარჯვენა ფრთას.
 საქვაბისა და სანკვანძის ონკანის **წყალმომარაგება.** მიმდებარე სანკვანძში უკან, საწყობში (ან სხვა ფართში) უნდა განთავსდეს პლასტმასის 100 ლიტრიანი სასურსათე ავზი. საქვაბის ცივი წყლითა და სანკვანძის (ან სხვა წერტილის) ონკანის ცივი/ცხელი წყლებით წყალმომარაგება უნდა ხდებოდეს წყლის რეზერვუარიდან შემავსებელი ტუმბოს მეშვეობით. ( გაიარეთ კონსულტირება პროექტის ავტორთან). საქვაბის კარადიდან მოხდება საქვაბის ტუმბოს ჩართვა. ხოლო საქვაბის-სათავსოს ავზის წყალმომარაგება მოხდება მიმდებარე სანკვანძიდან (და/ან მიმდებარე არსებული გარე წყლის ავზიდან). წყალმომარაგებისათვის მოხდება მოქმედ ქსელში შეჭრა.
 **3) საქვაბიდან შემომავალი თბოქსელის მაგისტრალი** , ასევე წყალმომარაგების მილები შენობაში შემოდიან პირველის სართულის სადარბაზოში (**თბოქსელის შემოსვლა, დიამეტრები, განშტოებები იხ. ნახაზზე.)**რიგ ადგილებში წოლილას გატარება ხდება იატაკისა და კედლის კუთხეში, ე.წ. პლინტუსის თავზე**,** რიგ ადგილებში კი იჭრება კედელსა და იატაკში არხი-ღარი წოლილასათვის.  **გათბობის სისტემა ყველგან (დგარებზე, წოლილებში, თბოქსელში ) ორმილოვანია.** დგარები და წოლილები დაფიქსირდება/დამაგრდება კედელზე და იატაკზე მაღალი ხარისხის სამაგრებით. გათბობის წოლილებსა და ცივი-ცხელი წყლების ბურთულოვანი პლასტმასის ვენტილები უნდა იყოს მაღალი ხარისხის, უჟანგავი ლითონიანი სფერული ბურთულით. **რადიატორებისა და მილგაყვანილობის განლაგება, წოლილების კვეთის, ანუ დიამეტრების ცვლების ადგილები, იხილეთ შენობის შიდა ქსელის ნახაზზე.**

**დამატებითი კონსულტაციისათვის, ან საპროექტო დეტალების შეთანხმებისათვის მიმართეთ პროექტის ავტორს.
ი/მ ნუგზარ ვანიშვილი - „თბილი თბილისი“
ტელ: 551-221-255, ან 5-77-15-20-55.**